CELEX: C2006/074/47
Language: fi
Date: 2006-03-25 00:00:00
Title: Asia T-447/05: Kanne  22.12.2005  — Plantations de Mbanga v. komissio

25.3.2006   
            
            
               FI
            
            
               Euroopan unionin virallinen lehti
            
            
               C 74/24
            
         Kanne 22.12.2005 — Plantations de Mbanga v. komissio
   (Asia T-447/05)
   (2006/C 74/47)
   Oikeudenkäyntikieli: ranska
   Asianosaiset
   
      Kantaja: Société des plantations de Mbanga (SPM) SA (Douala, Kamerun) (edustajat: asianajajat P. Soler Couteaux ja S. Cahn)
   
      Vastaaja: Euroopan yhteisöjen komissio
   Vaatimukset
   
               —
            
            
               AKT-maista peräisin olevien banaanien tuonnista banaaneista kannettavista tulleista annetulla neuvoston asetuksella (EY) N:o 1964/2005 avatussa tariffikiintiössä vuoden 2006 tammi- ja helmikuussa 9 päivänä joulukuuta 2005 annettu komission asetus (EY) N:o 2015/2005 on kumottava
            
         
               —
            
            
               komissio ja neuvosto on velvoitettava korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Euroopan neuvoston 29.11.2005 antamassa asetuksessa N:o 1964/2005, (1) joka annettiin kolmansien maiden kanssa käytävässä kaupassa sovellettavien kiintiöiden erityisen järjestelmän niiden muutosten yhteydessä, jotka olivat osa banaanialan markkinoiden organisointitoimenpiteitä, muun muassa annettiin komissiolle toimivalta päättää mainitun asetuksen täytäntöönpanemiseksi tarvittavista toimenpiteistä sekä siirtymätoimenpiteistä, jotka liittyvät AKT-maista peräisin olevia banaaneja koskevan tariffikiintiön hallinnointiin. Tässä yhteydessä komissio piti 9.12.2005 antamassaan asetuksessa N:o 2015/2005 (2) voimassa tammikuun ja helmikuun 2006 osalta vanhan historiallisiin viiteajanjaksoihin perustuvan tuontilupajärjestelmän, (3) sellaisena kuin siitä oli alun perin säädetty asetuksessa N:o 896/2001. Esillä olevassa kanteessa vaaditaan mainitun asetuksen N:o 2015/2005 kumoamista.
   Kantaja väittää kanteensa tueksi, että kun asetuksen N:o 2015/2005 3 ja 4 artiklassa säädetään tuontitodistusten myöntämistä koskevasta järjestelmästä, joka perustuu historiallisiin viiteajanjaksoihin ja ei-perinteisten toimijoiden käyttöönottoon, sillä
   
               —
            
            
               rikotaan banaanin markkinoita koskevia sopimusmääräyksiä
            
         
               —
            
            
               loukataan filosofiaa ja periaatteita, jotka on vahvistettu yhteistä maatalouspolitiikkaa ja banaanin yhteistä markkinajärjestelyä koskevissa yhteisön säännöksissä ja määräyksissä sekä itse kyseessä olevan yhteisön lainsäädännön säännöksissä
            
         
               —
            
            
               loukataan EY 81 ja EY 82 artiklassa vahvistettuja periaatteita siltä osin kuin kyseisen asetuksen nojalla historialliset toimijat voivat kollektiivisesti väärinkäyttää niille kantajan mukaan säädöksissä annettua määräävää markkina-asemaa ja siltä osin kuin kyseisellä asetuksella suositaan myös muita kilpailunvastaisia käytäntöjä yhteisön banaanimarkkinoilla
            
         
               —
            
            
               loukataan EY 87 artiklassa vahvistettuja periaatteita siltä osin kuin kyseisestä asetuksesta seuraa, että tietyille historiallisesti merkittäville perinteisille tuojille, joiden on mahdollista saada voittoa perusteettomasti ilmaiseksi saatujen todistusten myymisestä, annetaan valikoidusti huomattava taloudellinen etu
            
         
               —
            
            
               loukataan suhteellisuusperiaatetta siltä osin kuin kyseisen asetuksen mukaan ei ole mahdollista aloittaa uskottavaa ja toimintakykyistä ei-perinteisen tuojan toimintaa ja kehittää sitä, koska kyseisten ei-perinteisten tuojien olemassaolo edellyttää tukeutumista perinteiseen tuojaan; lisäksi kantaja väittää, että asetuksen, jonka kumoamista vaaditaan, mukaan AKT-maiden banaanintuottajien ei ole myöskään mahdollista hyötyä oikeudenmukaisesti AKT-maista peräisin oleville banaaneille annetusta etusijasta, koska tietyt historiallisesti merkittävät perinteiset tuojat hyötyvät järjestelmästä kohtuuttomasti
            
         
               —
            
            
               loukataan syrjimättömyysperiaatetta siltä osin kuin kyseisessä asetuksessa sovelletaan kaikkiin perinteisiin AKT-tuojiin ulkonaisesti oikeudenmukaista kohtelua, vaikka tosiasiassa siinä suositaan perusteettomasti tiettyjä historiallisesti merkittäviä perinteisiä tuojia.
            
         Kantaja vetoaa vaatimustensa tueksi lisäksi luottamuksensuojan periaatteen ja elinkeinovapauden periaatteen loukkaamiseen.
   
      (1)  Banaaneista kannettavista tulleista 29 päivänä marraskuuta 2005 annettu neuvoston asetus (EY) N:o 1964/2005, EUVL L 316, 2.12.2005.
   
      (2)  AKT-maista peräisin olevien banaanien tuonnista banaaneista kannettavista tulleista annetulla neuvoston asetuksella (EY) N:o 1964/2005 avatussa tariffikiintiössä vuoden 2006 tammi- ja helmikuussa 9 päivänä joulukuuta 2005 annettu komission asetus (EY) N:o 2015/2005, EUVL L 324, 10.12.2005.
   
      (3)  Kantaja on riitauttanut kyseisen järjestelmän ensimmäisen oikeusasteen tuomioistuimessa vireillä olevassa asiassa T-128/05.